Аснову вучэбнага курса складаюць літаратурныя творы, засваенне якіх дае вучням разнастайныя веды і ўяўленні пра чалавека і яго стасункі з прыродай, іншымі людзьмі і самім сабой, пра жыццё грамадства, гістарычныя падзеі, лёс выдатных асоб. Гэта дазваляе прасачыць, як вырашаеца найважнейшая ідэйна-маральная і эстэтычная праблема літаратуры – мастацкае адлюстраванне жыцця і духоўнага развіцця народа адначасова ў планах агульначалавечым і нацыянальным, канкрэтна-гістарычным.